รัฐบาลไทย-ข่าวทำเนียบรัฐบาล-สำนักงานสลากฯ แจง กรณีจำหน่ายสลากเกินราคา ได้ประสานผู้ว่าราชการจังหวัดเร่งรัดติดตามตรวจสอบอย่างใกล้ชิด และยังคงใช้มาตรการตรวจสอบจับกุมอย่างต่อเนื่องทุกพื้นที่
วันพุธที่ 29 มีนาคม 2560
สํานักงานสลากฯ แจง กรณีจําหน่ายสลากเกินราคา ได้ประสานผู้ว่าราชการจังหวัดเร่งรัดติดตามตรวจสอบอย่างใกล้ชิด และยังคงใช้มาตรการตรวจสอบจับกุมอย่างต่อเนื่องทุกพื้นที่
สืบเนื่องจากกรณีนายวัชระ เพชรทอง อดีต สส.พรรคประชาธิปัตย์ กล่าวว่าได้รับการร้องเรียนจากประชาชนในพื้นที่จังหวัดชลบุรีและพื้นที่อื่น ๆ ว่ามีการขายสลากเกินราคาที่รัฐบาลกําหนด โดยในชุด 5 ใบ ขายราคา 500 บาท โดยผู้ขายอ้างว่ารับมาแพง และขอให้นายกรัฐมนตรีเร่
วันนี้ (27 มีนาคม 2560) ที่สํานักงานสลากกินแบ่งรัฐบาล สนามบินน้ํา จ.นนทบุรี พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล กล่าวต่อผู้สื่อข่าวถึงกรณีดังกล่าวว่า สํานักงานสลากกินแบ่งรัฐบาล ได้ประสานไปยังจังหวัดต่าง ๆ ที่ได้รับแจ้งร้องเรียนเรื่องการจําหน่ายสลากเกินราคา นอกจากนี้ ได้ประสานไปยังผู้บัญชาการตํารวจภูธรแต่ละภาคด้วย ซึ่งที่ผ่านมา ได้รับความร่วมมือจากทุกจังหวัดในการกวดขันและจับกุมผู้จําหน่ายสลากเกินราคาได้แล้วหลายราย สําหรับที่จังหวัดชลบุรี ซึ่งได้มีการร้องเรียนเรื่องการจําหน่ายสลากเกินราคาในบางพื้นที่นั้น สํานักงาน ฯ ได้มีหนังสือไปยังผู้ว่าราชจังหวัดชลบุรีและผู้บัญชาการตํารวจภูรภาค 2 ขอความร่วมมือให้ติดตามตรวจสอบการจําหน่ายสลากของตัวแทนจําหน่ายในพื้นที่ให้จําหน่ายสลากตามราคาที่กําหนดไว้อย่างเคร่งครัดแล้ว
ผู้อํานวยการสํานักงานสลากกินแบ่งรัฐบาล กล่าวต่อไปอีกว่า ปัจจุบัน คณะกรรมการสลากกินแบ่งรัฐบาลกําหนดเพดานการพิมพ์สลากกินแบ่งรัฐบาลออกจําหน่ายไว้ไม่เกิน 71 ล้านฉบับหรือ 710,000 เล่มคู่ต่องวด และให้จัดสรร ให้ตัวแทนจําหน่ายประเภทมูลนิธิ สมาคม องค์กร ผู้พิการ จํานวน 904 ราย สลาก 121,727 เล่มคู่ ตัวแทนจําหน่ายรายย่อยรับสลากไม่เกิน 5 เล่มคู่ จํานวน 37,938 ราย รวมเป็นสลาก 168,368 เล่มคู่ และจําหน่ายผ่านระบบจองล่วงหน้าฯ จํานวน 419,905 เล่มคู่ สําหรับการจําหน่ายสลากงวดล่าสุดวันที่ 1 เมษายน 2560 สามารถจําหน่ายสลากได้หมดตามเพดานที่กําหนดไว้โดยมีผู้จองสลากกินแบ่งรัฐบาลผ่านระบบได้จํานวน 51,371 ราย ใช้เวลาทํารายการผ่าน ATM และNet bank ประมาณ 31 นาที จอง 5 เล่มคู่ 38,742 ราย จอง 10 เล่มคู่ 12,629 ราย ส่วนการจําหน่ายแบบเดิมตัวแทนจําหน่ายทั้งสองประเภทรับสลากไปจําหน่ายครบถ้วน
พลตรีฉลองรัฐ ฯ กล่าวต่อผู้สื่อข่าวว่า ด้วยโครงสร้างการจัดสรรสลากในปัจจุบันสํานักงานสลาก กินแบ่งรัฐบาลจะเป็นผู้จําหน่ายรายใหญ่ที่สุด ผ่านโครงการซื้อ-จองล่วงหน้าฯ รองลงไปคือมูลนิธิ สมาคมองค์กรผู้พิการ จึงไม่มีผู้ใดมีอิทธิพลเบื้องหลังการค้าสลากได้ ส่วนปัญหาการค้าช่วงเพื่อนําสลากไปรวมชุดจําหน่ายในราคาเกินกว่ากฎหมายกําหนดนั้น สํานักงานฯได้ดําเนินการตามมาตรการบังคับโดยที่ผ่านมาเจ้าหน้าที่ตํารวจ ทหาร และฝ่ายปกครองของจังหวัดต่าง ๆ ได้ดําเนินการจับกุมผู้จําหน่ายสลากเกินราคาอย่างเข้มงวด โดยจะทําการตรวจสอบตัวแทนจําหน่ายหรือผู้ที่ซื้อ-จองล่วงหน้า โดยต้องไม่นําสลากของตนไปรวมชุดกับผู้อื่น หรือนําสลากของผู้อื่นมาขายร่วม หรือนําสลากของตนไปขายให้แก่ผู้อื่นเพื่อนําไปรวมชุด หรือแลกเปลี่ยนสลากกับผู้อื่น หากมีการตรวจสอบพบการกระทําดังกล่าวถือว่าผู้ขายผิดสัญญาและกระทําผิดเงื่อนไข จะถูกยกเลิกสัญญาการเป็นตัวแทนจําหน่าย หรือยกเลิกการลงทะเบียนเป็นผู้ซื้อ-จองล่วงหน้าสลากกินแบ่งรัฐบาลทันที
ขณะนี้ มีการจับกุมผู้จําหน่ายสลากเกินราคาอย่างต่อเนื่องในทุกพื้นที่ และยกเลิกการเป็นตัวแทนจําหน่ายไปแล้ว รวมทั้งหมด 1,855 ราย ยกเลิกการลงทะเบียนเป็นผู้มีสิทธิในการซื้อ-จองล่วงหน้าสลากกินแบ่งรัฐบาล จํานวน 190 ราย สําหรับสลากที่ถูกยกเลิกสัญญา จะนํามาเข้าสู่โครงการซื้อ-จองล่วงหน้าฯ ให้กับผู้จําหน่ายสลากจริงได้มีโอกาสเข้าถึงสลากได้มากขึ้น ทําให้ภาพรวมของการจําหน่ายสลากปัจจุบัน ราคาสลากใบลดลงจากเดิมที่จําหน่ายฉบับคู่ละ 100 - 120 บาท กลับมาจําหน่ายตามราคาหน้าสลากคือฉบับคู่ละ 80 บาท ซึ่งสามารถหาซื้อได้ทั่วไปทุกที่ทั้งแผงจําหน่ายที่ประจําอยู่กับที่และที่เดินเร่ขายทุกพื้นที่ทั่วประเทศ สําหรับการจําหน่ายสลากของผู้ค้าสู่ประชาชนผู้ต้องการเสี่ยงโชคในห้วงเวลาที่ผ่านมา มีสลากเหลือในแผงเล็กน้อย เมื่อเปรียบเทียบกับความต้องการในการทํารายการซื้อ-จองล่วงหน้าสลากกินแบ่งรัฐบาลแล้วประเมินได้ว่าปริมาณสลากในปัจจุบันยังคงมีความเหมาะสม
อย่างไรก็ตาม สํานักงานฯ ไม่ได้นิ่งนอนใจต่อกรณีมีการนําสลากไปรวมชุดและจําหน่ายในราคาเกินกว่าที่กําหนด ทั้งนี้ ได้มีมาตรการป้องกันการนําสลากไปรวมชุด ด้วยการปรับวันจ่ายสลาก ตามโครงการซื้อจองล่วงหน้าฯ โดยจะจ่ายสลากที่ไปรษณีย์ปลายทางในวันที่ 5 และ 20 ของเดือน เพื่อให้รับสลากแล้วมีเวลาเพียงพอจําหน่ายด้วยตนเอง และลดโอกาสในการนําสลากจองไปจําหน่ายต่อให้ผู้อื่นนําไปรวมชุด จากมาตรการนี้ ทําให้คัดกรองผู้ที่ไม่จําหน่ายสลากด้วยตนเองออกไปได้ และผู้จําหน่ายสลากจริงทํารายการสลากจองล่วงหน้าได้มากขึ้นด้วย ผู้อํานวยการสํานักงานสลากกินแบ่งรัฐบาล กล่าวในตอนท้าย.
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง